**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS IŠVAŽIUOJAMOJO POSĖDŽIO PROTOKOLAS**

**2017-02-06** Nr. **TAR1-14**

Posėdis įvyko 2016 m. gruodžio 19 d. (16.00 – 17.30)

Posėdžio vieta: BĮ Klaipėdos karalienės Luizės jaunimo centro struktūrinis padalinys Atviros jaunimo erdvės, adresas I. Simonaitytės g. 24, 2 aukštas.

Posėdžio pirmininkė Rūtenė Morkūnienė (Marčiūtė), Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Agnė Kovalenkaitė, Živilė Krikštaponytė, Rūtenė Morkūnienė (Marčiūtė), Vaida Žvikienė.

Svečias: V. Jokubynaitė

Posėdžio kvorumo nėra.

DARBOTVARKĖ:

1. Dėl 2016 m. Klaipėdos miesto jaunimo apdovanojimų (pranešėja Ž. Krikštaponytė)
2. Dėl 2017 m. JRT prioritetinių veiklos krypčių (pranešėja R. Morkūnienė (Marčiūtė))
3. Neformaliojo vaikų švietimo (NVŠ) krepšelio aktualijos Klaipėdoje (pranešėjos V. Valinskienė ir A. Stonkuvienė (Gedrimaitė))
4. Dėl Klaipėdos karalienės Luizės jaunimo centro Atviros jaunimo erdvės veiklos ir plėtros galimybių (pranešėja Klaipėdos karalienės Luizės jaunimo centro Atviros jaunimo erdvės vadovė V. Jokubynaitė)
5. Dėl 2017 m. Klaipėdos m. savivaldybės administracijos Jaunimo programos (Nr. 9) strateginės veiklos plano projekto pristatymo (pranešėja J. Činauskaitė-Cetiner)
6. Kiti klausimai

1. SVARSTYTA. Dėl 2016 m. Klaipėdos miesto jaunimo apdovanojimų (pranešėja Ž. Krikštaponytė)

Kalbėjo Ž. Krikštaponytė. Informavo, kad Klaipėdos miesto jaunimo apdovanojimų ceremonija numatoma 2017-01-20. Klaipėdos jaunimo organizacijų asociacijos „Apskritasis stalas“ (toliau - KLAS) yra sudaręs nominacijų sąrašą, į kurį jaunimo organizacijos gali siūlyti savo kandidatus. KLAS atrinks po 3 daugiausiai taškų surinkusius kandidatus į kiekvieną nominaciją ir teiks juos JRT. JRT savo posėdyje turėtų išrinkti geriausius kandidatus ir patvirtinti galutinį – nominacijas laimėjusių asmenų sąrašą.

 2. SVARSTYTA. Dėl 2017 m. JRT prioritetinių veiklos krypčių (pranešėja R. Morkūnienė (Marčiūtė))

 Kalbėjo R. Morkūnienė (Marčiūtė). Informavo, kad iki 2017-01-31 JRT nariai el. paštu siųstų savo pasiūlymus dėl 2017 m. JRT prioritetinių veiklos krypčių. Paprašyta, kad JRT sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė, išsiųstų JRT nariams prašymus ir priminimus dėl šio klausimo.

 3. SVARSTYTA. Neformaliojo vaikų švietimo (NVŠ) krepšelio aktualijos Klaipėdoje (pranešėjos V. Valinskienė ir A. Stonkuvienė (Gedrimaitė))

 Kalbėjo R. Morkūnienė (Marčiūtė). Paprašyta, nesant pranešėjų, šį klausimą perkelti į kito posėdžio darbotvarkę.

 4. SVARSTYTA. Dėl Klaipėdos karalienės Luizės jaunimo centro Atviros jaunimo erdvės veiklos ir plėtros galimybių (pranešėja Klaipėdos karalienės Luizės jaunimo centro Atviros jaunimo erdvės vadovė V. Jokubynaitė)

 Kalbėjo V. Jokubynaitė, V. Žvikienė, R. Morkūnienė (Marčiūtė), Ž. Krikštaponytė, J. Činauskaitė-Cetiner.

 Buvo pristatyta Atvirų jaunimo erdvių veikla ir iššūkiai, aptartos veiklos perspektyvos ir galimybės. Aplankytos ir apžiūrėtos Atvirų jaunimo erdvių patalpos.

5. SVARSTYTA. Dėl 2017 m. Klaipėdos m. savivaldybės administracijos Jaunimo programos (Nr. 9) strateginės veiklos plano projekto pristatymo (pranešėja J. Činauskaitė-Cetiner)

 Kalbėjo J. Činauskaitė-Cetiner. Buvo pristatytas 2017 - 2019 m. Klaipėdos miesto savivaldybės Jaunimo politikos plėtros programos Nr. 09 projektas (1 priedas), kuris bus tvirtinamas 2016-12-22 Klaipėdos miesto Tarybos posėdyje. Tarp JRT kilo diskusijos, pranešėja atsakė į iškilusius klausimus.

 Informacija išklausyta.

6. SVARSTYTA. Kiti klausimai.

* 1. Dėl dalyvavimo konkurse „Draugiška jaunimui savivaldybė“.

 Kalbėjo R. Morkūnienė (Marčiūtė). Informavo, kad LR Socialinės apsaugos ir darbo ministerija kartu su Jaunųjų profesionalų programa „Kurk Lietuvai“ organizuoja konkursą, kurio metu bus renkama „Draugiška jaunimui savivaldybė“. Tuo tikslu būtina užpildyti klausimyną kartu su JRT nariais. Klausimą nuspręsta aptarti artimiausiame JRT posėdyje.

|  |  |
| --- | --- |
| Posėdžio pirmininkas | Rūtenė Morkūnienė (Marčiūtė) |
|  |
| Posėdžio sekretorius | Jurgita Činauskaitė-Cetiner  |